b'\n_START_ARTICLE_\nLauri Karhuvaara\n_START_PARAGRAPH_\nKai Lauri Edwin Karhuvaara (s. 28. tammikuuta 1958 Helsinki) on suomalainen toimittaja ja juontaja. H\xc3\xa4n kirjoitti ylioppilaaksi 1978 ja opiskeli kasvatustiedett\xc3\xa4 Helsingin yliopistossa. Lauri Karhuvaara ty\xc3\xb6skenteli vuodesta 1985 vuoteen 2016 MTV3:lla, ja oli 24 vuotta Huomenta Suomi -ohjelman juontajana.\n_START_SECTION_\nUra\n_START_PARAGRAPH_\nKarhuvaara toimi 1981\xe2\x80\x931984 STT:n radiotoimittajana, aloitti MTV3:n Kymmenen uutisten toimittajana vuonna 1985 ja ty\xc3\xb6skenteli MTV3:n Huomenta Suomessa 1989\xe2\x80\x932013. H\xc3\xa4n siirtyi juontamaan MTV3:n Studio55 -ohjelmaa tammikuusta 2014 hein\xc3\xa4kuuhun 2016, jolloin h\xc3\xa4net irtisanottiin. H\xc3\xa4n palasi televisioon elokuussa 2018 AlfaTV:n tanssiohjelmassa Tanssi kanssain._NEWLINE_Syksyll\xc3\xa4 1999 h\xc3\xa4n juonsi MTV3:lla Late Show -nimist\xc3\xa4 perjantai-illan keskusteluohjelmaa. Kes\xc3\xa4ll\xc3\xa4 2015 h\xc3\xa4n juonsi MTV:lla Kes\xc3\xa4mies-Late -nimist\xc3\xa4 nettisarjaa._NEWLINE_Vuonna 2013 radio- ja televisiotoimittajien liitto Vanhat ketut -yhdistys my\xc3\xb6nsi Karhuvaaralle Vuoden juontaja -palkinnon.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nLauri Karhuvaaran \xc3\xa4iti oli kansanedustaja Sinikka Karhuvaara (my\xc3\xb6h. Linkomies-Pohjala) ja isois\xc3\xa4 entinen p\xc3\xa4\xc3\xa4ministeri Edwin Linkomies. Pekka Karhuvaara on h\xc3\xa4nen veljens\xc3\xa4. Karhuvaara asui vuonna 2015 Helsingin S\xc3\xb6rn\xc3\xa4isiss\xc3\xa4._NEWLINE_Karhuvaara on \xe2\x80\x9dVuoden 2007 norssi\xe2\x80\x9d sek\xc3\xa4 norssilaisen rockyhtye Bustersin solisti. Karhuvaara on kertonut idolinsa olevan Elvis Presley, jonka musiikkia on kuunnellut pienest\xc3\xa4 saakka.\n_START_SECTION_\nMuuta\n_START_PARAGRAPH_\nTelevisiosarja Pasilan juontajahenkil\xc3\xb6 Juhani Kontiovaara on parodia Lauri Karhuvaarasta.'